**ΕΙΣΗΓΗΤΙΚΗ ΕΚΘΕΣΗ ΠΡΟΣ ΤΗ ΒΟΥΛΗ ΤΩΝ ΑΝΤΙΠΡΟΣΏΠΩΝ**

**Θέμα: Ο περί Αναπαραγωγής των Ζώων Νόμος του 2022 και**

**Οι περί Αναπαραγωγής των Ζώων (Καθορισμός Τελών) Κανονισμοί του 2022**

1. Το Νομοσχέδιο με τίτλο «Ο περί Αναπαραγωγής των Ζώων Νόμος του 2022», αποσκοπεί στην εναρμόνιση της Εθνικής Νομοθεσίας με το κοινοτικό κεκτημένο καθώς και στη βελτίωση του νομικού ρυθμιστικού πλαισίου.
2. Ειδικότερα, σκοπός του προτεινόμενου νομοσχεδίου, είναι η εναρμόνιση της Εθνικής Νομοθεσίας με τον Ευρωπαϊκό Κανονισμό (ΕΕ) 2016/1012 («κανονισμός για την αναπαραγωγή των ζώων») που αφορά τον καθορισμό των ζωοτεχνικών και γενεαλογικών όρων για την αναπαραγωγή, το εμπόριο και την είσοδο στην Ένωση καθαρόαιμων ζώων αναπαραγωγής (βοοειδών, αιγοπροβάτων και ιπποειδών), υβριδικών χοίρων αναπαραγωγής και του αναπαραγωγικού υλικού τους. Επιπλέον, εισάγονται διατάξεις για την αναγνώριση Σωματείων Εκτροφέων ως Κοινωνίες Εκτροφής που διαχειρίζονται φυλές καθαρόαιμων ζώων, την έγκριση των αντίστοιχων προγραμμάτων αναπαραγωγής των ζώων αυτών καθώς τη ρύθμιση λειτουργίας τους. Πέραν των πιο πάνω, καταργούνται οι περί Βελτίωσης των Ζώων Νόμοι του 2001 έως 2009 καθώς και οι 7 Κανονισμοί και τα 8 Διατάγματα που έχουν εκδοθεί δυνάμει αυτών και προτείνονται βελτιώσεις που θα καταστήσουν τον Νόμο κατανοητό και εύχρηστο προς όλους τους ενδιαφερόμενους.
3. Ο Υπουργός Γεωργίας, Αγροτικής Ανάπτυξης και Περιβάλλοντος με την παρούσα Εισηγητική του Έκθεση, καταθέτει στη Βουλή των Αντιπροσώπων το Νομοσχέδιο με τίτλο «Ο περί Αναπαραγωγής των Ζώων Νόμος του 2022» για τημ έγκριση του και ψήφιση του σε Νόμο

|  |  |
| --- | --- |
| **04/04/2022** | **ΥΠΟΥΡΓΕΙΟ ΓΕΩΡΓΙΑΣ,** **ΑΓΡΟΤΙΚΗΣ ΑΝΑΠΤΥΞΗΣ** **ΚΑΙ ΠΕΡΙΒΑΛΛΟΝΤΟΣ** |